Astronauții aduși de pe Stația Spațială Internațională au fost întâmpinați de delfini după ce au amerizat în largul Floridei
După ce au rămas blocați mai mult de nouă luni pe Stația Spațială Internațională, doi astronauți americani au revenit marți seară pe Terra, punând astfel capăt unui foileton spațial și politic care a captivat lumea întreagă. La întoarcere, capsula Dragon care i-a adus pe Pământ a fost întâmpinată de delfini, după ce a amerizat în apele Golfului Mexic, rebotezat Golful Americii de Donald Trump.